Сучасны "Шэкспіраўскі тэатр "Глобус" ("Shakespeare's Globe Theatre") вядзе гісторыю ад 1997 года. Арэна на паўднёвым беразе Тэмзы – амаль дакладная копія гістарычнага "Глобуса" (The Globe Theatre), дзе на мяжы 16-17 стагоддзяў дзеіў Уільям Шэкспір. Не дзіва, што канструкцыя тэатра ўражвае аўтэнтычнасцю. Амфітэатр у тры ярусы шчыльна атачае прастакутнік сцэны. Заміж звыклага партэра тут панадворак без крэслаў і даха над галавой. Калі стаіш у натоўпе наўпрост перад сцэнай адчуваеш сябе ў ролі "граўндлінга" – сярэднявечнага бедняка, які плаціў за ўваход у "Глобус" 1 пені ды шчоўкаў падчас імпрэзы лясныя арэхі. Цяпер замест арэхаў ва ўжытку піва, а квіткі ў "стаячы" панадворак каштуюць 5 фунтаў.